JHB-man vas vir moord op kollegaŉ 53-jarige man is in hegtenis geneem in verband met die moord op sy kollega in Johannesburg. Ao. Xoli Mbele, ŉ polisiewoordvoerder, het Maandag gesê die man het na bewering op 13 Februarie sy 42-jarige kollega op die hoek van Eloff- en Fennelstraat verskeie kere met ŉ skerp voorwerp doodgesteek. Die motief vir die moord is nog onbekend. “Die man, wat deur sy prokureur vergesel was, het hom Saterdag aan die polisie oorgegee en hy is in hegtenis geneem,” het Mbele gesê. Hy moet binnekort in die hof verskyn. – SAPA